સર્વોપરી ઉપાસના અને અનાદિમુક્તની સ્થિતિના પ્રવર્તનના પ્રારંભનું રણશિંગું ફૂંકવાનો સમય પાકી ગયો. સંવત ૨૦૩૦ ચૈત્ર વદ છઠ ને તા.૧૨-૪-૧૯૭૪ ના દિવસે શ્રી ઘનશ્યામ મહારાજ પોતાના મુક્તમંડળે સહિત બિરાજમાન થયા અને ચારે બાજુ જયજયકાર થઈ ગયો. સૌપ્રથમ વાર મંદિરના સિંહાસનમાં એકમાત્ર શ્રીજીમહારાજ અને તેમના મુક્તોને પધરાવી અજોડ સનાતન ઉપાસનાના અવિચળ ખૂંટ ખોડ્યા. અનંત અવતારોને અને અનંત જીવોને પોતાના સ્વરૂપની જેમ છે તેમ ઓળખાણ કરાવવાના જે સંકલ્પથી, શ્રીજીમહારાજ આ બ્રહ્માંડમાં પધાર્યા એ જ સંકલ્પને પૂર્ણ કરવા માટે જીવનપ્રાણ બાપાશ્રી અને સમર્થ સદ્ગુરુઓ પધાર્યા. તે સંકલ્પનો આજે જાણે ગુરુવર્ય પ.પૂ.બાપજી દ્રારા આરંભ થઈ ચૂક્યો હતો. તેથી જ કહી શકાય કે,